20.12.2013 Jurnalul Oficial al Uniunii Europene L 347[1 (Acte legislative) REGULAMENTE REGULAMENTUL (UE) NR. 1285/2013 AL PARLAMENTULUI EUROPEAN ȘI AL CONSILIULUI din 11 decembrie 2013 privind punerea în aplicare și exploatarea sistemelor europene de radionavigație prin satelit și de abrogare a Regulamentului (CE) nr. 876/2002 al Consiliului și a Regulamentului (CE) nr. 683/2008 al Parlamentului European și al Consiliului PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 172, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social Euro- pean ('), după consultarea Comitetului Regiunilor, hotărând în conformitate cu procedura legislativă ordinară, întrucât: (1) Politica europeană în domeniul radionavigației prin satelit urmăreşte punerea la dispoziția Uniunii a două sisteme de radionavigație prin satelit, sistemul construit în cadrul programului Galileo și sistemul EGNOS (denumite în continuare „sistemele”). Aceste sisteme decurg din programele Galileo și, respectiv, EGNOS. Fiecare dintre cele două infrastructuri este compusă din sateliți şi dintr-o rețea de stații terestre. (2)  Programul Galileo urmăreşte punerea în funcțiune şi exploatarea primei infrastructuri de radionavigație și de poziționare prin satelit concepută special în scopuri () JO C 181, 21.6.2022, p. 179. civile, care poate fi utilizată de o varietate de actori publici și privați din Europa și din întreaga lume. După cum au evidențiat Parlamentul European şi Consiliul, sistemul realizat în cadrul programului Galileo funcționează independent de alte sisteme existente sau care ar putea fi create, contribuind, astfel, printre altele, la autonomia strategică a Uniunii. Programul EGNOS urmăreşte îmbunătățirea calității semnalelor deschise recepționate de la sistemele globale de radionavigație prin satelit existente (denumite în continuare „GNSS”), precum şi a semnalelor recepționate de la serviciul deschis oferit de sistemul creat în cadrul programului Galileo, atunci când acestea vor fi dispo- nibile. Serviciile oferite de programul EGNOS ar trebui să acopere, cu prioritate, teritoriile statelor membre situate geografic în Europa, incluzând, în acest sens, insulele Azore, Canare și Madeira. Parlamentul European, Consiliul, Comitetul Economic şi Social European și Comitetul Regiunilor și-au manifestat invariabil sprijinul deplin pentru programele Galileo şi EGNOS. Deoarece programele Galileo și EGNOS se află într-un stadiu avansat de dezvoltare implicând sisteme în etapă de exploatare, este necesar un instrument juridic specific, care să răspundă nevoilor acestora, în special în ceea ce priveşte guvernanța şi securitatea, și să satisfacă cerința bunei gestiuni financiare, precum și să promoveze utilizarea sistemelor. Sistemele sunt infrastructuri create ca reţele trans- europene, a căror utilizare depăşeşte cu mult frontierele naționale ale statelor membre. În plus, serviciile oferite prin intermediul acestor sisteme contribuie la o gamă largă de activităţi sociale şi economice, inclusiv la dezvoltarea unor reţele transeuropene în domeniile infrastructurilor de transport, telecomunicații și energie.